Εμμανουήλ Καραλής

Ο Εμμανουήλ Καραλής (20 Οκτωβρίου 1999, Αθήνα) είναι Έλληνας αθλητής του άλματος επί κοντώ.

Βιογραφικά στοιχεία
Γεννήθηκε στην Αθήνα. Ο πατέρας του, Χάρης, κατάγεται από τον Πύργο Ηλείας, ενώ η μητέρα του, Σάρα, είναι από την Ουγκάντα. Ο Καραλής ανήκει στο τμήμα στίβου του Ολυμπιακού  και προπονούταν με τον Βασίλη Μεγαλοοικονόμου.

Έχει συμμετοχές σε ένα Παγκόσμιο Πρωτάθλημα Στίβου U18, το Παγκόσμιο Πρωτάθλημα Στίβου U18 του 2015 και σε δύο Βαλκανικούς Αγώνες Κλειστού Στίβου, το 2015 και το 2016 καθώς και σε μια Ολυμπιάδα στο Τόκιο της Ιαπωνίας το 2020 όπου κατέκτησε την 4η θέση ισοφαρίζοντας το ρεκόρ του σε κλειστό στίβο (5.80). Η μεγαλύτερη διάκρισή του είναι το χάλκινο μετάλλιο στο Παγκόσμιο Πρωτάθλημα Στίβου U18 το 2015 που πραγματοποιήθηκε στο Κάλι της Κολομβίας. Σε εθνικό επίπεδο, ο Καραλής κέρδισε την τρίτη θέση στο Πανελλήνιο Πρωτάθλημα Κλειστού Στίβου το 2016 που αποτελεί την μεγαλύτερη διάκρισή του σε πρωτάθλημα ανωτέρου επιπέδου. 

Το προσωπικό ρεκόρ του είναι 5.86μ., που το πραγματοποίησε στις 18/02/2023 στο Πανελλήνιο Πρωτάθλημα Κλειστού Στίβου.

Η καλύτερη επίδοσή του τόσο στον ανοιχτό όσο και στον κλειστό στίβο αποτελεί τις κορυφαίες επιδόσεις όλων των εποχών σε παγκόσμιο και ευρωπαϊκό επίπεδο στην κατηγορία κάτω των 18 ετών (U18) σε κάθε τομέα ξεχωριστά, αλλά και συνολικά η επίδοσή του στον ανοιχτό. Επίσης ο Καραλής βελτίωσε το Ελληνικό Εθνικό ρεκόρ Παίδων που ήταν 5.54 από τον ίδιο και ισοφάρισε το Ελληνικό Εθνικό ρεκόρ Νέων Ανδρών. Η επίδοσή του στον κλειστό συνιστά παγκόσμιο ρεκόρ στην κατηγορία U20.

Προσωπικά ρεκόρ 

Άλμα επί κοντώ (Ανοιχτός) – 5.80 (Τόκιο 2021)
Άλμα επί κοντώ (Κλειστός) – 5.86 (Αθήνα 2023)

Επιτεύγματα

Εθνικές διοργανώσεις

Διεθνείς διοργανώσεις

Παραπομπές

Εξωτερικοί σύνδεσμοι 
 Εμμανουήλ Καραλής προφίλ στην IAAF

Καραλής Εμμανουήλ
Κάτοχοι μεταλλίων των Βαλκανικών Αγώνων Στίβου
Έλληνες αφρικανικής καταγωγής
Νικητές Ανερχόμενου Αστεριού της Χρονιάς των Βαλκανίων
Αθλητές του στίβου στους Θερινούς Ολυμπιακούς Αγώνες 2020